RSA verkiesing – Swak belangstelling in buiteland | Die Vryburger
Die stemmery in die buiteland is toe nie so opspraakwekkend as wat die linkse media in Suid-Afrika aan hulle lesers probeer opdis nie.
Die inligting wat deur lesers aan Die Vryburger gestuur is, dui daarop dat die stemmers maar uiters min is in vergelyking met die totale aantal Suid-Afrikaners wat woonagtig is in die lande.
In Australië is die stemming so stadig dat een leser aldaar opgemerk het dat dit 'n verkwisting van tyd is om 'n stemlokaal te beman.
Hy sê as in ag geneem word dat 'n meer as 200,000 Suid-Afrikaners in die land woonagtig is, en daar nog nie eers 3,000 te kenne gegee het dat hulle gaan stem het nie, dan dui dit op die werklike toedrag van sake.
In Dubai het die stemming tot dusvêr ewe swak gevaar. Dit is bekend dat daar in die Emirate sowat 6,000 Suid-Afrikaners woon, waarvan hoogstens 250 reeds gestem het.
Die Vryburger verneem dat daar feitlik geeneen die stemlokaal besoek in New Zealand nie en in Londen, waar bykans 500,000 Suid-Afrikaners woon, het 'n skrale 700 reeds gestem.
Foto – Stemlokaal in Rusland
2 thoughts on "RSA verkiesing – Swak belangstelling in buiteland"
DuP du Plessis April 30, 2014 at 1:27 pm
Te oordeel aan bg. foto, lyk dit nie of die stemlokale 'beman' word nie, ook nie 'bevrou' nie, moontlik net 'bemors.'
Deon April 30, 2014 at 2:13 pm
Vriende, die feit is dat die meeste Volksgenote oorsee reeds hul nuwe lande se burgerskap aanvaar het en die NSA s'n prysgegee het. Die oplossing is 'n Volksburgery Register wat hulle met hul nuwe addresse oorsee kan aansluit en sodoende bykomstige druk vir 'n Volkstaat kan uitoefen. TB die aansoekers van burgerregistrasie moet op die aansoekvorm verklaar dat hul nie VM is of aan volksvreemde organisasies behoort nie en dat hulle hulself onderwerp aan die gesag van die Volksraad en die oorhoofse Volkswaardes.